മാദ്ധ്യമപ്രവര്ത്തകരെ കൊല്ലുന്നവര് പാട്ടുംപാടി നടക്കുന്നു പാകിസ്താന് 9ാം സ്ഥാനത്തെന്ന് ലോകരാജ്യങ്ങള് ഇസ്ലാമാബാദ്: മാദ്ധ്യമ പ്രവര്ത്തകരെ കൊന്നൊടുക്കുന്നവര്ക്ക് വീരപരിവേഷം കൊടുക്കുന്ന രാജ്യങ്ങളുടെ പട്ടികയില് പാകിസ്താന് മുന്നേറുന്നു. ലോകരാജ്യ ങ്ങളിലെ മാദ്ധ്യമപ്രവര്ത്തകരെയടക്കം വെടിവെച്ചും തലവെട്ടിയും കൊന്ന കണക്കുകളില് പാകിസ്താന് 9ാം സ്ഥാനത്താണ്. യാതൊരു നിയമ നടപടിക ളുമില്ലാതെ ഭീകരര് പാകിസ്താനില് പരസ്യമായി നടക്കുന്നു. 2011 സെപ്തംബര് 1 മുതല് 2021 ആഗസ്റ്റ് 31 വരെയുള്ള കണക്കാണ് പുറത്തുവന്നിരിക്കുന്നത്. മാദ്ധ്യമ പ്രവര്ത്തകരെ കൊല്ലുന്നതില് സൊമാലിയ ഒന്നാം സ്ഥാനത്തുള്ളപ്പോള് അഫ്ഗാന് അഞ്ചാമതാണ്. 2008 മുതലുള്ള കണക്കിലാണ് പാകിസ്താനില് മാദ്ധ്യമപ്രവര്ത്തകര്ക്ക് നേരെയുള്ള അക്രമം ക്രമാതീതമായി വര്ദ്ധിച്ചത്. അമേരിക്കന് മാദ്ധ്യമപ്രവര്ത്തകനടക്കം നിരവധിപേര് ഇസ്ലാമിക ഭീകരരുടെ ക്രൂരതയ്ക്കിരയായി.സിറിയയില് നിന്നുള്ള കണക്കുകള് കഴിഞ്ഞ ഒരു വര്ഷത്തില് പുറത്തുവന്നശേഷമാണ് വിവിധ രാജ്യങ്ങളിലെ പട്ടിക വീണ്ടും പുതുക്കിയത്. സിറിയക്ക് പിന്നാലെ ഇറാഖ്, തെക്കന് സുഡാന് എന്നീ രാജ്യങ്ങളും മാദ്ധ്യമപ്രവര്ത്തകരോടുള്ള ക്രൂരതയില് മുന് പന്തിയിലാണ്. പത്തുവര്ഷത്തെ കണക്കില് 278 മാദ്ധ്യമപ്രവര്ത്തകരാണ് കൊല്ലപ്പെട്ടത്. ഇതില് 226 പേരുടെ കേസിലും ഒരാളെപോലും ഒരു രാജ്യവും ശിക്ഷിച്ചിട്ടില്ല. ഈ വര്ഷം ലോകരാജ്യങ്ങളുടെ സമ്മര്ദ്ദം ശക്തമായ ശേഷം കേസുകള് പരിഗണിക്കു ന്നതിന്റെ എണ്ണം വര്ദ്ധിച്ചിട്ടുണ്ടെന്നാണ് കണക്ക്.